# Alsókubin

### A Wikipédiából, a szabad lexikonból.

Alsókubin (szlovákul Dolný Kubín, németül Unterkubin) város Szlovákiában. Az Árvavölgy központja, a Zsolnai kerület Alsókubini járásának székhelye. Benyólehota, Bezine, Kisbiszterec, Knyazsa, Medzihradne, Mokrágy, Nagybiszterec, Szrnyace és Zászkal települések tartoznak hozzá.

Alsókubin helye Szlovákiában

## [szerkesztés] Fekvése

Az Árva folyó két partján, az Árvai-hegység délnyugati részén fekszik.

## [szerkesztés] Nevének eredete

A szlovák Jakub személynév becéző változatából alakult ki.

## [szerkesztés] Története

Területe ősidők óta lakott. Határában bronzkori település, a Trniny-dombon egykor kelta vár állott, mely a Nagymorva Birodalomban is szerepet játszott. A város a 13. században alakult ki, birtokosa, Illésházy Gáspár révén városi jogokat 1632-ben, vásártartási jogot 1633-ban kapott. 1683-ban Árva vármegye székhelye lett, de ebben az évben a Bécs felmentésére vonuló lengyel és litván hadak teljesen feldúlták. A 18. század elejére fejlett mezőváros lett, jelentős kézművesiparral. A várost 1834-ben tűzvész pusztította el, ezután kapta mai arculatát. 1849. április 28-án itt veri szét Beniczky őrnagy honvédserege a szlovák felkelők seregét. 1910-ben 1821 lakosából 1055 szlovák, 471 magyar és 245 német volt.

## [szerkesztés] Látnivalók

- Szent Katalinnak szentelt római katolikus plébániatemploma 14. századi eredetű, 1885–86-ban neogótikus stílusban építették át, szárnyasoltára 16. századi.
- Evangélikus temploma 1893–94-ben épült, a tűzvész által elpusztított korábbi templom helyén.
- A megyeháza a 17. század utolsó harmadában épült barokk stílusban, homlokzatán a vármegye 18. századi címerével, ma művelődési ház.
- Nevezetesség még az Árván átívelő oszlopsoros híd.
- Itt működik a Csaplovics Lőrinc által alapított Csaplovics-könyvtár.

## [szerkesztés] Híres emberek

- Itt született 1821-ben Ján Matuška a szlovák himnusz költője.
- Itt született 1843-ban Szontágh Dániel, Árva vármegye történetírója.
- Itt született Szontágh Miklós orvos, fürdőalapító, tudományos író.
- Itt született 1866-ban Ladislav Nádaši-Jégé orvos író.
- Itt született 1882-ben Pavol Bujnák kritikus, műfordító.
- Itt nyugszik dr. Pavol Országh Hviezdoslav szlovák költő, emlékmúzeuma a Főtéren áll, előtte a költő szobrával.

## [szerkesztés] Külső hivatkozások

- Alsókubin város honlapja
- Tourist Channel.sk
- Városinfó
- Alsókubin Szlovákia térképén

A lap eredeti címe "http://hu.wikipedia.org../../../a/l/s/Als%C3%B3kubin.html"

Kategóriák: Szlovákia települései | Alsókubin

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Polski
- Română
- Русский
- Slovenčina